Kota Padang Panjang
Kota Padang Panjang adolah salah satu kota nan talatak di provinsi Sumatera Barat, Indonesia nan juo marupoan kota jo luas wilayah nan paliang ketek di provinsi ko.
Kota ko mampunyoi juluakan sabagai Kota Serambi Mekkah, dan Mesir van Andalas.[3] Samantaro wilayah administratif kota ko dikaliliangi dek wilayah Kabupaten Tanah Data.
Daftar isi
Sejarah[suntiang | suntiang sumber]
Sasudah Proklamasi Kemerdekaan RI, untuak manjalankan roda pamarintahan, Padang Panjang dijadian sabuah kewedanaan nan wilayahnyo maliputi Padang Panjang, Batipuah dan X Koto nan bakaduduakan di Padang Panjang.
Pado maso Revolusi Indonesia badasar ka Ketetapan Ketua PDRI tanggal 1 Januari 1950 tantangan Pambagian Provinsi sakalian ditatapkan pulo pambagian Kabupaten jo Kota antaro lain Bapituah jo X Koto masuak ka dalam wilayah Kabupaten Tanah Data, sahinggo Padang Panjang hanyolah manjadi tampek kadudukan Wedana nan mangkoordinir Kecamatan X Koto.
Padang Panjang diangkek manjadi Kota ketek dalam lingkuangan Provinsi Sumatera Barat nan tabantuak badasar ka Undang-Undang Nomor 8 Tahun 1956. Dek karano Undang-Undang Nomor 1 Tahun 1957 makonyo Kota ketek ko punyo status nan sajajar jo daerah Kabupaten jo Kota lainnyo.
Badasar ka Kaputusan DPRD Peralihan Kota Praja Nomor : 12/K/DPRD-PP/57 tanggal 25 September 1957, makonyo Kota Padang Panjang dibagi ateh 4 wilayah administrasi nan disabuik Resort, yakni Resort Gunuang, Resort Lareh Nan Panjang, Resort Pasa jo Resort Bukik Suruangan.
- Resor Gunuang, mambawahi Jorong:
- Gantiang
- Sigando
- Ikua Lubuak
- Ngalau
- Resor Lareh Nan Panjang, mambawahi Jorong:
- Tanah Pak Lambik
- Guguak Malintang
- Koto Panjang
- Koto Katiak
- Resor Pasa, mambawahi:
- Pasa Baru
- Pasa Usang
- Tanah Itam
- Balai-Balai
- Resor Bukik Suruangan, mambawahi:
- Silaiang Bawah
- Silaiang Ateh
- Kampuang Manggih
- Bukik Suruangan
Badasar ka Undang-Undang Nomor 18 Tahun 1965 istilah Kota Praja diganti manjadi Kota Madya dan badasar ka Peraturan Menteri Nomor 44 tahun 1980 jo Peraturan Pemerintah Nomor 16 Tahun 1982 tantangan Susunan dan Tata Kerja Pemerintahan Kelurahan, makonyo Resort diganti manjadi Kecamatan dan Jorong diganti manjadi Kelurahan. Sadangkan badasar ka Peraturan Pemerintah Nomor 13 Tahun 1982, Kota Padang Panjang dibagi ateh duo Kecamatan jo 16 Kelurahan.
Sadangkan manganai pambantuakan KAN, dilaksanokan sasudah MUBES LKAAM di Payokumbuah tahun 1966, di Kotamadya Padang Panjang tabantuak 3 buah KAN:
- KAN Bukik Suruangan
- KAN Gunuang
- KAN Lareh Nan Panjang
Sadangkan Resor Pasa, dek karano sabagian gadang panduduaknyo pandatang, indak dibantuak KAN.
Rujuakan[suntiang | suntiang sumber]
- ^ "Walikota". http://www.padangpanjangkota.go.id/index.php/profil-kota/pimpinan-daerah/walikota. Diakses pado 29 Juli 2015.
- ^ "Kabupaten KOTA PADANG PANJANG". http://www.kemendagri.go.id/pages/profil-daerah/kabupaten/id/13/name/sumatera-barat/detail/1374/kota-padang-panjang. Diakses pado 29 Juli 2015.
- ^ Zein, Abdul Baqir, (1999), Masjid-masjid bersejarah di Indonesia, Gema Insani, ISBN 978-979-561-567-5.
Pautan lua[suntiang | suntiang sumber]
- Caliak panduan wisata Kota Padang Panjang di Wikivoyage
- (Indonesia) Situs web resmi Kota Padangpanjang
Galeri[suntiang | suntiang sumber]
Pemandangan jalan di Padang Panjang di tahun 1930-an, dengan latar belakang gunung Marapi
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn luo_Latn min_Latn knc_Latn min_Latn zsm_Latn min_Latn min_Latn bjn_Latn min_Latn min_Latn min_Latn min_Latn min_Latn min_Latn zsm_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn zsm_Latn min_Latn min_Latn min_Latn min_Latn min_Latn